《题琴风亭》
宋代·刘才邵

丝桐能写风入松，争如种松挽天风。苍髯玉骨已奇绝，清音激越还无穷。

宫商一日古意淡，坐使瘦筝惭未工。快哉此景不可负，时邀佳客倾金钟。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。